b"\n_START_ARTICLE_\nBey\xc5\x9fehir\n_START_SECTION_\nHist\xc3\xb2ria\n_START_PARAGRAPH_\nL'exist\xc3\xa8ncia de restes hittites no lluny de la ciutat proven el domini hittita a la regi\xc3\xb3. En \xc3\xa8poca cl\xc3\xa0ssica era part de Ps\xc3\xaddia i probablement correspondria a l'antiga Karalla o Car\xc3\xa0l\xc2\xb7lia, ja que el llac era conegut com a Karalis. Per\xc3\xb2 com que existeix un llogaret de nom Kirilli a la riba nord-est, no es pot assegurar, doncs Karalla \xc3\xa9s esmentada com a part de Pamf\xc3\xadlia si b\xc3\xa9 a la vora del llac, que abans devia ser m\xc3\xa9s gran._NEWLINE_La ciutat actual fou fundada pel sult\xc3\xa0 selj\xc3\xbacida Kaykubad I (1219-1237) com a Viranxehir (ciutat desolada); el 1300 va passar als beyliks d'Hamid que li van donar el nom de Suleymanshehir i la van haver de defensar contra el Beylik de Karaman-o\xc4\x9flu. Com a resid\xc3\xa8ncia dels Aixr\xc3\xa0fides va prendre el nom de Beyxehri. El 1381, Bey\xc5\x9fehir i altres viles foren comprades pel sult\xc3\xa0 Murat I a Kemal al-Din Husayn d'Hamid el 1381. Despr\xc3\xa9s de la Batalla d'Ankara el juliol de 1402 va passar a mans dels Karaman-o\xc4\x9fhlu, per\xc3\xb2 els otomans la van reconquerir sota Mehmet I (1413-1421) i definitivament el 1443._NEWLINE_El 1935 tenia 2.620 habitants."